CELEX: 62020CN0719
Language: hu
Date: 2020-12-30 00:00:00
Title: C-719/20. sz. ügy: A Consiglio di Stato (Olaszország) által 2020. december 30-án benyújtott előzetes döntéshozatal iránti kérelem – Comune di Lerici kontra Provincia di La Spezia

2021.3.8.   
            
            
               HU
            
            
               Az Európai Unió Hivatalos Lapja
            
            
               C 79/24
            
         
      A Consiglio di Stato (Olaszország) által 2020. december 30-án benyújtott előzetes döntéshozatal iránti kérelem – Comune di Lerici kontra Provincia di La Spezia
      (C-719/20. sz. ügy)
      (2021/C 79/30)
      Az eljárás nyelve: olasz
      
         A kérdést előterjesztő bíróság
      
      Consiglio di Stato
      
         Az alapeljárás felei
      
      
         Fellebbező: Comune di Lerici
      
         Ellenérdekű fél: Provincia di La Spezia
      
         Az előzetes döntéshozatalra előterjesztett kérdés
      
      Ellentétes-e a 2014. február 26-i 2014/24/EU irányelv (1) 12. cikkével az olyan nemzeti szabályozás, amely előírja, hogy a gazdasági jelentőségű helyi közszolgáltatást nyújtó társaságok üzleti kombinációja – amelynek következtében az a gazdasági szereplő, amely átlátható eljárások révén végrehajtott társasági ügyleteket, köztük egyesüléseket vagy felvásárlásokat követően az eredeti koncessziós jogosult helyébe lépett – folytatja a szolgáltatások nyújtását az előírt határidőig, amennyiben:
      
                  a)
               
               
                  az eredeti koncessziós jogosult olyan, „in house” eljárásban nyertes ajánlattevő társaság, amely több önkormányzat által gyakorolt hasonló kontroll alatt áll;
               
            
                  b)
               
               
                  a jogutód gazdasági szereplőt közbeszerzési eljárás útján választották ki;
               
            
                  c)
               
               
                  a társaságok üzleti kombinációját követően a több önkormányzat által gyakorolt hasonló kontroll feltételei már a szóban forgó szolgáltatást eredetileg odaítélő helyi önkormányzatok egyike vonatkozásában sem állnak fenn?
               
            
         (1)  A közbeszerzésről és a 2004/18/EK irányelv hatályon kívül helyezéséről szóló, 2014. február 26-i 2014/24/EU európai parlamenti és tanácsi irányelv (HL 2014. L 94., 65. o.).